《喜雪》
宋代·洪朋

已啭春风百鸟声，斩新飞雪满江城。漫天乾雨纷纷闇，到地空花片片明。

白玉九衢惊晓起，黄云千亩看秋成。更怜洗尽年年瘴，山鬼忧幽不敢行。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。